भास्कर न्यूज | सरिया
भास्कर न्यूज | सरिया
सरियाथाना के समीप सोमवार को चल रहे वाहन चेकिंग अभियान के दौरान पुलिस की ओर से दुर्व्यवहार किए जाने से आक्रोशित लोगों ने सरिया थाना के सामने एक घंटे तक रोड जाम कर दिया। लोगों का कहना था कि सरिया थाना में पदस्थापित एएसआई राम बिनोद सिंह ने वाहन चेकिंग अभियान के दौरान वाहन चालकों से दुर्व्यवहार गाली गलौज की। इससे आक्रोशित होकर लोगों ने सड़क जाम कर दिया। इसके बाद सरिया अंचल पुलिस निरीक्षक कपिलदेव पोद्दार ने जाम स्थल पर पहुंच कर लोगों से बात की तथा मामले की जांच करने दोषी पाए जाने पर एएसआई रामबिनोद सिंह पर कार्रवाई का आश्वासन दिया जिसके बाद जाम हटाया गया। वहीं इससे संबंधित एक आवेदन भी लोगों ने सरिया थाना को दिया। मौके पर जिप सदस्य अनूप पांडेय, पियूष गुप्ता, मन्नू मोदी, अरुण कुमार, संजय कुमार, अनिल आदि थे।
पुलिस के दुर्व्यवहार के खिलाफ सड़क जाम
सड़क जाम कर रहे लोग।
bho_Deva bho_Deva hin_Deva bho_Deva bho_Deva